Issanlàs

**Issanlàs** ò mielhs **Issanlaç**(*Issanlas* en francés) es una comuna occitana de Vivarés, situada dins lo departament d'Ardecha e la region d'Auvèrnhe-Ròse-Aups, ancianament de Ròse-Aups.

## Geografia
Per de rasons de relèu (e de feblesa de densitat de populacion que favorisèt pas los investiments), i a pas de relacion dirècte per viá enquitranada entre la partida centrala (Issanlàs, Meseirac) e meridionala de la comuna e la partida nòrd-èst (mas de segur, i a de chamins). Tipicament, La Ribèira es a 2&nbsp;km alh nòrd en linha dirècta d'Issanlàs, a 3&nbsp;km a pè, mas per anar d'un a l'autre en veitura, chau far un alongui de 8&nbsp;km, en passant per la RD 117, puèi lo còl de Fiulabisa (1250 m d'altitud), puèi la RD 110 e encara un chamin. A causa d'aquò, la comuna a dos n° de pòstas e depend de dos burèus : lo 07660 que correspond a L'Esperon, per la majoritat de la comuna e lo 07510 que correspond a Sant Cirgue de Montanha, per la partida nòrd-èst.

### Comunas vesinas

    400px|left|Distanças e posicion relativa
    



### Perimètre delh territòri

## Toponimia
### Issanlàs
Issanlàs seriá atestat *Iciliacum* en 950  dins la Charta Vetus delh Vivarés. Lo nom gallés *Iccios* es atestat  e benlèu òm pòt supausar un **Iccilios*. Cossí que siá, seriá pas lo sol cas en Vivarés e en Velai d'una finala *-acum* dins los tèxtes e d'un resultat modèrne en *às,* d'escriure. mielh*s -aç* segon la norma alibertina; cf. Alairacs. L'evolucion interiora en nasala es pas tanpauc çò esperat amb la fòrma anciana (evolucion regulara se la nasalizacion es pas fautiva : *Icilhac*). Albèrt Dauzat se demanda se *Issanlàs* seriá pas un compausat gallés en *uxo* + *-ialo(n)* : mas seriam encara pus luènh delh resultat.

La prononciacion es [isan'las], amb *s* fòtament chotat, d'un locutor de competéncia lingüistica excellenta nascut a Issarlés .

### Meseirac
Los noms que revèrtan *Mézeyrac* pòdon venir siá delh nom latin d'òme *Macerius* (*Amaricius* segon los Féniés, doncas amb metatèsi) amb lo sufixe *-acum* [latinizacion del sufixe gallés *-ācon*] o d'un autre nom latin, *Miser* amb lo sufixe [analogic] *-iacum*; lo segond explicariá la prumièra sillaba. *Mézeyrac* èra doncas probablament una anciana granda propietat antica qu'aviá per mèstre *Macerius* o *Miser*. La grafia es *Meseirac*, quin que siá l'etime, se la fòrma francesa correspond a la prononciacion. I a un autre *Mézeyrac* a Présailles e benlèu qu'un delhs dos es un transferiment de l'autre.

La prononciacion es [mezɛj'rak], d'un locutor de competéncia lingüistica excellenta nascut a Issarlés , çò que permet d'escriure **Meseirac**.

## Istòria
Alh sègle XVIII, ni Issanlàs nimai Meseirac èran pas parròquias .

Entre 1790 e 1794, *Mazeiras* (comprene Meseirac), que compreniá probablament Issanlàs foguèt annexat per Masan. Puèi en 1899, Issanlàs (amb Meseirac) se creèt, a partir de Masan .

## Administracion

* Abans la refòrma cantonala de 2014, aplicada en 2015, la comuna èra delh canton de Cocoron; es ara delh canton de *Nauta Ardecha* (Tuèis burèu centralizator).

## Demografia

* 2016 : 104
## Luòcs e monuments

## Personalitats ligadas amb la comuna

## Veire tanben

## Ligams extèrnes

## Nòtas